क्राइम अलर्ट : साइकिल से टकराया ऑटो, पुलिस ने ऑटो चालक को किया थर्ड डिग्री टॉर्चर, मौत
Channel: SANSANI OF INDIA ( सनसनी ऑफ़ इंडिया )
Date: 2023-01-10

#shorts 
यूपी के गाजियाबाद में ऑटो चालक की मौत के बाद हंगामा हो गया. रविवार की रात साइकिल सवार से ऑटो टकरा गया था. मामला थाने तक पहुंच गया था और पुलिस ऑटो चालक धर्मपाल यादव को पकड़ कर अपने साथ ले गई थी. इसके बाद पुलिस ने उससे मारपीट की.

ज्यादा पिटाई किए जाने की वजह से धर्मपाल की हालत गंभीर हो गई थी. उसे इलाज के लिए अस्पताल में भर्ती कराया गया था. वहां इलाज के दौरान धर्मपाल की मौत हो गई. मृतक के परिवार वालों और साथी ऑटो चालकों का आरोप है कि पुलिस की पिटाई से उसकी मौत हुई है. दोषियों पर कार्रवाई को लेकर सभी ने जमकर हंगामा किया.

धर्मपाल ने खुद डायल 112 पर फोन कर पुलिस को एक्सीडेंट की जानकारी दी. इसके बाद पुलिस धर्मपाल को ही पकड़कर कनावनी चौकी पर ले गई. आरोप है कि पुलिस ने उसे थर्ड डिग्री टॉर्चर दिया. इतना मारा की धर्मपाल की तबीयत बिगड़ गई.

मामले में पुलिस अधिकारियों का कहना है कि पुलिस की पिटाई से धर्मपाल की मौत होने का आरोप गलत है.